open-index/open-wikipedia-markdown huggingface dataset:
லித்தோகார்பசு ஃபார்மோசனசு

***லித்தோகார்பசு ஃபார்மோசனசு***(Lithocarpus formosanus) என்பது ஃபகேசி குடும்பத்தைச் சேர்ந்த  மர வகையாகும். வளைந்த தண்டு மற்றும் பல கிளைகளைக் கொண்ட ஒரு நடுத்தர அளவிலான மரமான இது, தைவானில் மட்டுமே காணப்படுகிறது, அந்நாட்டின் தெற்கே உள்ள ஹெங்சூன் தீபகற்பத்தில் மட்டுமே காணப்படும் உள்ளூர்த்தாவரமாகும்.  50 மரங்கள் வரையே தற்போது தப்பிப்பிழைத்துள்ளன. மேலும் இது கலப்பு மெசோஃபைடிக் காடுகளில் 100-500 மீ (330-1640 அடி) உயரம் வரை வளரும்.

## மேற்கோள்கள்

பகுப்பு:மிக அருகிய ஆசியத் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
ரொம்பின்

**ரொம்பின்** (மலாய்; ஆங்கிலம்: *Rompin*; சீனம்: 峇都基基; ஜாவி: اتو كيكير) என்பது மலேசியா, நெகிரி செம்பிலான் மாநிலத்தின், செம்போல் மாவட்டத்தில், மூவார் ஆற்றின் கரையில் அமைந்து உள்ள ஒரு நகரம். கிம்மாஸ் மற்றும் பகாவ் ஆகிய நகரங்களுக்கு இடையே அமைந்துள்ள ரொம்பின் நகரம் அருகிலுள்ள உள்ளூர் சமூகத்திற்கான ஒரு நகரமாக உருவானது.

ரொம்பின் நகரைச் சுற்றியுள்ள கிராமங்கள் கம்போங் பாரு ரொம்பின், கம்போங் ரொம்பின், கம்போங் பாலாய் சீனா மற்றும் கம்போங் தானா பஞ்சிஸ். புக்கிட் பிலா தோட்டம் மற்றும் நியூ ரொம்பின் தோட்டம் போன்ற அருகிலுள்ள தோட்டங்களின் மையமாகவும் ரொம்பின் நகரம் விளங்குகிறது.

## பொது

ரொம்பின் நகரில் உள்ள பொது வசதிகளில் அஞ்சல் அலுவலகம், மசூதி, காவல் நிலையம், ரொம்பின் தேசியப் பள்ளி, தமிழ்ப் பள்ளி மற்றும் சீனப் பள்ளி ஆகியவை அடங்கும். 1 மலேசியாவின் பாணியில் பல்வேறு சமூங்களைச் சேர்ந்த மக்களும் ரொம்பினில் வசிக்கின்றனர்.

## அருகாமை நகரங்கள்

* எண்டாவ்
* மெர்சிங்
* ரொம்பின்
* கிம்மாஸ்
* பகாவ் 
* செர்த்திங் 
* கோலா பிலா

## ரொம்பின் தமிழ்ப்பள்ளிகள்
நெகிரி செம்பிலான்; செம்போல் மாவட்டத்தின் ரொம்பின் பகுதியில் 3 தமிழ்ப்பள்ளிகள் உள்ளன. 168 மாணவர்கள் பயில்கிறார்கள். 38 ஆசிரியர்கள் பணியாற்றுகிறார்கள்.

## மேலும் காண்க
* செம்போல் மாவட்டம்

## மேற்கோள்கள்

பகுப்பு:மலேசிய நகரங்கள்‎
பகுப்பு:நெகிரி செம்பிலான் நகரங்கள்
மைக்ரிசாலசு தம்பி

**மைக்ரிசாலசு தம்பி** (*Micrixalus tampii*) என்பது மைக்ரிசாலிடே குடும்பத்தில் உள்ள ஒரு தவளை சிற்றினமாகும். இது இந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இன்றுவரை இவை அமைதிப் பள்ளத்தாக்குத் தேசிய பூங்காவில் மட்டுமே பதிவு செய்யப்பட்டுள்ளது. 

இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும்.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:CS1 maint: multiple names: authors list
பகுப்பு:மைக்ரிசாலசு
சாலி நடனத் தவளை

**மைக்ரிசாலசு சாலி** (*Micrixalus sali*) பொதுவாக சாலி நடனத் தவளை என அழைக்கப்படும், மைக்ரிசாலிடே குடும்பத்தில் உள்ள ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. *மை. சாலியின்* விருப்பமான வாழிடம் ஈரமான இலைக் குப்பைகள், ஓடைகள் மற்றும் ஈரமான பசுமையான காடுகளில் உள்ள ஓடைகள்.

இந்தியாவின் மேற்குத் தொடர்ச்சி மலைப் பகுதியில் கள ஆய்வுகளை மேற்கொண்டு, கேரளாவில் உள்ள குள்ள யானை கல்லனாவினை ஆவணப்படுத்திய பிரபல வனவிலங்கு புகைப்படக் கலைஞர் சாலி பாலோட் என்பவரின் நினைவாக இந்தச் சிற்றினம் பெயரிடப்பட்டது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
பகுப்பு:தவளைகள்
பகுப்பு:மைக்ரிசாலசு
காயியா ஸ்டைலோசா

thumb|பேராதெனியாவில் உள்ள ராயல் தாவரவியல் பூங்காவில் உள்ள காயியா ஸ்டைலோசா.
***காயியா ஸ்டைலோசா***(Kayea stylosa) அல்லது ***மெசுவா ஸ்டைலோசா***(Mesua stylosa) என்பது கலோஃபில்லேசி குடும்பத்தைச் சேர்ந்த பூக்கும் தாவரத்தின் ஒரு இனமாகும். இது தென்மேற்கு இலங்கையில் மட்டுமே காணப்படும் ஒரு மிக அருகிய இன மரமாகும்.

## மேற்கோள்கள்

பகுப்பு:மிக அருகிய ஆசியத் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:தாவரவியல் பெயருடையக் கட்டுரைகள்
புத்தனத்தாணி

**புத்தனத்தாணி** (*Puthanathani*) என்பது இந்தியாவின், கேரளத்தின், மலப்புறம் மாவட்டத்தில் மக்கள் தொகை கணக்கெடுப்பில் உள்ள ஒரு நகரம் ஆகும். இந்த நகரம் தேசிய நெடுஞ்சாலை 66 (இந்தியா)-இல், கோட்டக்கல் மற்றும் வளஞ்சேரிக்கு இடையில் அமைந்துள்ளது. வைலத்தூர் (அதனால் திரூர்) மற்றும் திருநாவாயாவுக்குச் செல்லும் சாலைகள் புத்தனத்தாணி வழியாகச் செல்கின்றன.

## மக்கள்தொகையியல்
2011 இந்திய மக்கள்தொகைக் கணக்கெடுப்பின்படி, புத்தனத்தாணியில் 10,000 ஆண்கள், 10,480 பெண்கள் என மொத்தம் 20,480 பேர் இருந்தனர். புத்தனத்தாணி மற்றும் அதைச் சுற்றியுள்ள மக்கள் தற்போது வெளிநாடுகளில், பெரும்பாலும் வளைகுடா நாடுகளில் பணிபுரிகின்றனர்.

## பண்பாடு
புத்தனத்தாணி முசுலிம்கள் செறிவாக வாழும் பிரதேசமாகும். இங்கு நடக்கும் மாலை நேரக் கூட்டங்களில் வணிக மற்றும் குடும்ப பிரச்சனைகள் தீர்த்து வைக்கப்படுகின்றன. இந்த பகுதியில் உள்ள சிறுபான்மை இந்துக்கள் தங்கள் கோயில்களில் பல்வேறு பண்டிகைகளை கொண்டாடுவதன் மூலம் தங்கள் பாரம்பரியத்தை பேணி வருகின்றனர். கேரளத்தின் மற்ற பகுதிகளைப் போலவே இங்கும் இந்து சடங்குகள் வழக்கமான பக்தியுடன் செய்யப்படுகின்றன. 

## புத்தனத்தாணி குறித்த  அடிப்படை தகவல்கள்

## போக்குவரத்து
புத்தனத்தாணி கோட்டக்கல் நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண். 66 கோட்டக்கல் வழியாக செல்கிறது. இச்சாலையின் வடக்கு பகுதி கோவா மற்றும் மும்பை ஆகியவற்றை இணைப்பதாக உள்ளது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண். 28 நிலம்பூரில் இருந்து தொடங்கி உதகமண்டலம், மைசூர், பெங்களூர் நெடுஞ்சாலைகள்.12, 29 மற்றும் 181 ஆகியவற்றால் இணைக்கப்படுகிறது. தேசிய நெடுஞ்சாலை எண். 966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையமாக கோழிக்கோடு பன்னாட்டு வானூர்தி நிலையம் உள்ளது. அருகிலுள்ள பெரிய தொடருந்து நிலையம் திரூர், திருன்னாவாய் தொடருந்து நிலையங்கள் ஆகும்.

## கல்வி நிறுவனங்கள்
புத்தானத்தாணியில் தனியார் மற்றும் அரசு பள்ளிகளும்,  நான்கு கல்லூரிகளும், ஒரு  பல்தொழில்நுட்பக் கல்லூரியும் உள்ளன.

## ஆர்வமுள்ள இடங்கள்

* அய்யப்பனோவ் அருவி
** புத்தனத்தாணிக்கு அருகில் உள்ள ஆதவநாட்டில் அமைந்துள்ள அருவிகள்
* பதியத் குல்மினார்
* நெல்லித்தடம் காட்சி முனை
* ஜமாலுல்லைலி ஜும்ஆ பள்ளிவாசல் சேலூர்

* புன்னத்தலா நரசிம்ம மூர்த்தி கோவில்
### மற்ற அடையாளங்கள்

* சேலக்கோடு புன்னத்தலா
* கல்லிங்கல்
* குரும்பத்தூர்
* புன்னத்தலா கிராமம்
* சுங்கம்
* குட்டிகளத்தானி
* அத்திருமடா
* செருலால்
* சேலூர்
* கண்மணம்

## மருத்துவமனைகள்

* சுப்ரியா சிறப்பு மருத்துவமனை
* பி.எம்.எஸ்.ஏ. அனாதை இல்ல மருத்துவமனை
* பி.டி.எஸ் மருத்துவமனை
* என்எச்.சி  பலதொழில்நுட்ப மற்றும் டயாலிசிஸ் மையம்

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
இலந்தனம் ஆக்சிபுளோரைடு

**இலந்தனம் ஆக்சிபுளோரைடு** (*Lanthanum oxyfluoride*) என்பது  LaOF என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இலந்தனம், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. 

## தயாரிப்பு

* இலந்தனம்(III) புளோரைடை மீவெப்பநிலையில் ஊள்ள நீராவியுடன் சேர்த்து நீராற்பகுப்பு வினைக்கு உட்படுத்தினால் இலந்தனம் ஆக்சிபுளோரைடு உருவாகும்:
:: 2LaF3 + H2O -> LaOF + 2HF

* இலந்தனம் புளோரைடு அரைநீரேற்றை வெற்றிடத்தில் சூடுபடுத்தினால் இது சிதைவடைந்து இலந்தனம் ஆக்சிபுளோரைடை கொடுக்கும்:
:: 2LaF3 * 0.5H2O -> LaOF + LaF3 + 2HF

* இலந்தனம் ஆக்சைடை வெற்றிடத்தில் இலந்தனம் புளோரைடுடன் சேர்த்து உருக்கி இணைத்தாலும் இலந்தனம் ஆக்சிபுளோரைடு உருவாகும்:
:: La2O3 + LaF3 -> 3LaOF

## இயற்பியல் பண்புகள்
இலந்தனம் ஆக்சிபுளோரைடு நிறமற்ற படிகங்களாக காணப்படுகிறது.

## வேதிப்பண்புகள்
மென் படலங்கள் தயாரிப்பில் இலந்தனம் ஆக்சிபுளோரைடு பயன்படுத்தப்படுகிறது.
 
## மேற்கோள்கள்

பகுப்பு:இலந்தனம் சேர்மங்கள்
பகுப்பு:ஆக்சிபுளோரைடுகள்
பகுப்பு:புளோரின் சேர்மங்கள்
பகுப்பு:ஆக்சிசன் சேர்மங்கள்
அயோடைல் புளோரைடு

**அயோடைல் புளோரைடு** (*Iodyl fluoride*) என்பது  IO2F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. அயோடைல் புளோரைடு சேர்மம் ஆரம்பத்தில் 1951 ஆம் ஆண்டில் தயாரிக்கப்பட்டது.. 

## தயாரிப்பு
நைட்ரசனிலுள்ள் அயோடோசில் முப்புளோரைடை  110 ° செல்சியசு வெப்பநிலைக்கு சூடேற்றினால் அயோடோசில் முப்புளோரைடு சிதைவடைந்து அயோடைல் புளோரைடு உருவாகும். இந்த வினை மீளக்கூடிய வினையாக  இருப்பதால்,  அயோடின் பெண்டாபுளோரைடு தொடர்ந்து அகற்றப்பட வேண்டும்.

::2IOF3 ⇌ IO2F + IF5

*நீரற்ற ஐதரோபுளோரிக்கு அமிலத்தில் உள்ள அயோடின் பெண்டாக்சைடுடன் நீரற்ற அயோடிக் அமிலத்தைச் சேர்த்து வினைபுரியச் செய்தாலும் அயோடைல் புளோரைடு உருவாகும்.  

::I2O5 + HF → IO2F + HIO3

## இயற்பியல் பண்புகள்
அயோடைல் புளோரைடு செஞ்சாய் சதுரத்தில் நிறமற்ற படிகங்களாக காணப்படுகிறது. இது தண்ணீருடன் வினை புரியும்.

## வேதிப்பண்புகள்
அயோடைல் புளோரைடு வறண்ட காற்றில் நிலைப்புத்தன்மை கொண்டுள்ளது. ஆனால் ஈரப்பதத்தில் மெதுவாக அயோடிக் மற்றும் ஐதரோபுளோரிக் அமிலங்களாக நீராற்பகுப்பு அடைகிறது.
 
::IO2F + H2O → HIO3 + HF

இச்சேர்மம் புரோமின் முப்புளோரைடு மற்றும் செலீனியம் டெட்ராபுளோரைடு போன்ற வலுவான புளோரினேற்ற  முகவர்களுடன் வினைபுரிந்து அயோடின் பெண்டாபுளோரைடை உருவாக்குகிறது. தூய ஐதரசன் பெராக்சைடு மூலம் அயோடைல் புளோரைடை தனிம அயோடினாகக் குறைக்கலாம்.

::3IO2F + 4BrF3 -> 3IF5 + 2Br2 + 3O2
::IO2F + 2SeF4 -> IF5 + 2SeOF2

## மேற்கோள்கள்

பகுப்பு:ஆக்சிபுளோரைடுகள்
பகுப்பு:அயோடின் சேர்மங்கள்
பகுப்பு:புளோரின் சேர்மங்கள்
பகுப்பு:ஆக்சிசன் சேர்மங்கள்
அயோடோசில் முப்புளோரைடு

**அயோடோசில் முப்புளோரைடு** (*Iodosyl trifluoride*) என்பது  IOF3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. 

## தயாரிப்பு
அயோடின் ஐந்தாக்சைடையும் அயோடின் ஐம்புளோரைடையும் சேர்த்து வினைபுரியச் செய்தால் அயோடோசில் முப்புளோரைடு உருவாகும்.

::I2O5 + 3IF5 -> 5IOF3 

அயோடின் மற்றும் புளோரின் வாயுக்கள் வினைபுரிவதாலும்  அயோடோசில் முப்புளோரைடு உருவாகிறது:
::

அயோடின் ஐம்புளோரைடையும் தண்ணீரையும் சேர்த்து வினைபுரியச் செய்தாலும் அயோடோசில் முப்புளோரைடு உருவாகும்:

::IF5 + H2O → IOF3 + 2HF

## இயற்பியல் பண்புகள்
அயோடோசில் முப்புளோரைடு நிறமற்ற நீருறிஞ்சும் ஊசி வடிவ படிகங்களாக காணப்படுகிறது. இது தண்ணீருடன் வினை புரியும்.

## வேதிப்பண்புகள்
அயோடோசில் முப்புளோரைடு நிறமற்ற நீருறிஞ்சும் படிகமானதால் 110 பாகை செல்சியசு வெப்பநிலையில்  IO2F மற்றும் IF5 சேர்மங்களாகச் சிதைகிறது.

## மேற்கோள்கள்

பகுப்பு:ஆக்சிபுளோரைடுகள்
பகுப்பு:அயோடின் சேர்மங்கள்
பகுப்பு:புளோரின் சேர்மங்கள்
பகுப்பு:ஆக்சிசன் சேர்மங்கள்
ஈட்டி தவளை

**ஈட்டி தவளை** (*Javelin frog*)(*லிட்டோரியா மைக்ரோபெலோசு*) என்பது பெலோட்ரியாடினே என்ற துணைக்குடும்பத்தில் உள்ள ஒரு தவளை சிற்றினம் ஆகும். இது ஆத்திரேலியாவில் மட்டுமே காணப்படும் அகணிய உயிரி. இதன் இயற்கையான வாழிடம் மிதவெப்பமண்டல அல்லது வெப்பமண்டல உலர் தாழ் நில புல்வெளி, சதுப்புநிலங்கள் மற்றும் இடைப்பட்ட நன்னீர் சதுப்புநிலங்கள்.

## விளக்கம்
இடது|thumb
ஈட்டித் தவளை ஆத்திரேலியாவில் அறியப்பட்ட மிகச்சிறிய மரத் தவளை ஆகும். ஆண் தவளை 16 மிமீ நீளமும் பெண் தவளை  நீளம் வரை வளரும். இவை பொதுவாகப் பழுப்பு நிறத்தில் வெளிர்-பழுப்பு முதுகு மேற்பரப்பு, அடர்-பழுப்பு பக்கவாட்டு கோடுகள் மற்றும் வெள்ளை, வயிற்றுப்புறப் பகுதிகளையும் வெள்ளை பட்டை உதட்டினைக் கொண்டுள்ளது.

## மேற்கோள்கள்



பகுப்பு:CS1 maint: multiple names: authors list
பகுப்பு:அகணிய உயிரிகள்
பகுப்பு:தவளைகள்
பகுப்பு:ஆத்திரேலிய உயிரினங்கள்
இலிபிகைட்டு

**இலிபிகைட்டு** (*Liebigite*)  என்பது ஒரு யுரேனியம் கார்பனேட்டு கனிமமாகும்>. Ca2(UO2)(CO3)3·11H2O. என்ற மூலக்கூற்று வாய்பாடால் இக்கனிமம் விவரிக்கப்படுகிறது. யுரேனியத்தை பகுதிப் பொருளாகக் கொண்டுள்ள தாதுக்களின் ஆக்சிசனேற்ற மண்டலத்தில் இரண்டாம் நிலை கனிமமாக இலிபிகைட்டு தோன்றுகிறது. 
இக்கனிமம் பச்சை நிறம் முதல் பசுமஞ்சள் வரையிலான நிறத்தில் இருக்கும். மோவின் அளவு கோலில் இலிபிகைட்டு 3 என்ற மதிப்பைக் கொண்டுள்ளது. மற்ற சில யுரேனியம் கனிமங்களைப் போலவே இலிபிகைட்டும் புறவூதா ஒளியின் கீழ் ஒளிரும். இக்கனிமம் ஒளிகசியும் தன்மையை கொண்டுள்ளது. செஞ்சாய்சதுரப் படிகக் கட்டமைப்பில் இது படிகமாகும். பொதுவாக படிந்த ஏடாக அல்லது சிறுமணித் திரட்டுகளாக இலிபிகைட்டு உருவாகும். பன்னாட்டு கனிமவியல் நிறுவனம் இலிபிகைட்டை Lbi என்ற குறியீட்டால் அடையாளப்படுத்துகிறது. 

முதன்முதலில் 1848 ஆம் ஆண்டில் துருக்கி நாட்டின்  7 புவியியல் பிராந்தியங்களில் ஒன்றான மர்மரா பிராந்தியம் எடிர்னே மாகாணம் எடிர்னே நகரத்தில்  கண்டறியப்பட்டது. 1803–1873 காலத்தில் வாழ்ந்த செருமானிய வேதியியலாளர் இயசுடசு வோன் இலிபிக்கு நினைவாக கனிமத்திற்கு இலிபிகைட்டு எனப் பெயரிடப்பட்டது.

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:யுரேனியம்(VI) கனிமங்கள்
பகுப்பு:நேர்ச்சாய்சதுரக் கனிமங்கள்
குற்றிப்புறம் பாலம்

**குற்றிப்புறம் பாலம்** (*Kuttippuram bridge*) என்பது இந்தியாவின் கேரளத்தின், மலப்புறம் மாவட்டத்தில், தவனூர் - பொன்னானி பகுதியுடன் குற்றிப்புறத்தை இணைக்கும் ஒரு பாலமாகும். திரூர் மற்றும் பொன்னானி வட்டங்கள் பாரதப்புழா ஆற்றில் பிரிக்கப்படுகின்றன. பாரதப்புழா ஆறானது கேரளத்தின் இரண்டாவது நீளமான ஆறாகும். பாலம் இந்த இரண்டு பகுதிகளையும் இணைக்கிறது. இது கோழிக்கோடு - கொச்சி சாலையில் தேசிய நெடுஞ்சாலை 66 இன் ஒரு பகுதியாக உள்ளது. இது பாரதப்புழா ஆற்றின் குறுக்கே கட்டப்பட்ட மிகப் பெரிய மற்றும் பழமையான பாலங்களில் ஒன்றாகும், மேலும் மலபார் பகுதியை பழைய திருவிதாங்கூர்-கொச்சியுடன் சாலை வழியாக இணைப்பதில் இது முக்கியப் பங்கு வகிக்கிறது.

## வரலாறு
இந்தப் பாலம் கட்டப்படுவதற்கு முன்பு, கோழிக்கோடு மற்றும் கொச்சி ஆகியவை ஷொர்ணூர் வழியாகவே இணைக்கப்பட்டிருந்தன. கோழிக்கோட்டை கொச்சியுடன் இணைக்க தேசிய நெடுஞ்சாலை 66 அமைக்க குட்டிப்புரம் வழியாக பாரதப்புழா ஆற்றின் மீது பாலம் தேவைப்பட்டது. மே 8, 1949 அன்று, அப்போதைய சென்னை மாநிலத்தின் பொதுப்பணித்துறை அமைச்சராக இருந்த எம். பக்தவத்சலம் பாலத்திற்கு அடிக்கல் நாட்டினார். மதராசைச் சேர்ந்த மாடர்ன் ஹவுசிங் கன்ஸ்ட்ரக்சன் அண்ட் பிராப்பர்டீஸ் (எம்எச்சிபி) லிமிடெட் கட்டுமானப் பணிக்காக தேர்வு செய்யப்பட்டது. நவம்பர் 11, 1953 அன்று மதராசு மாநிலத்தின் பொதுப்பணித்துறை அமைச்சராக இருந்த சண்முக ராஜேஸ்வர சேதுபதியால் இந்தப் பாலம் திறந்து வைக்கப்பட்டது. இந்தப் பாலத்தின் முக்கிய கட்டிடக் கலைஞர் பொன்னானியைச் சேர்ந்த கே. வி. அப்துல் அஜீஸ் ஆவார். கட்டுமானத்திற்கு தலைமை பொறியாளராக டபிள்யூ. எச். நம்பியாரும்,  கண்காணிப்பு பொறியாளராக பி. டி.  நாராயணன் நாயரும் இருந்தனர்.

## ''குற்றிப்புறம் பாலம்''
பிப்ரவரி 21, 1954 அன்று *மாத்ருபூமி ஆழ்ச்சப்பதிப்பு* இதழில் வெளியான இடச்சேரி கோவிந்தன் நாயரின்  பிரபலமான மலையாளக் கவிதையான *குற்றிப்புறம் பாலம்*, என்ற கவிதை பாரதப்புழா ஆற்றின் நிலையை விவரிக்கிறது.

## மேற்கோள்கள்

பகுப்பு:கேரளத்தில் உள்ள பாலங்கள்
பகுப்பு:மலப்புறம் மாவட்டம்
செம்போல் நகரம்

**செம்போல் நகரம்** அல்லது **பண்டார் ஜெம்போல்** (மலாய்; ஆங்கிலம்: *Bandar Seri Jempol*; சீனம்: 斯里仁保镇) என்பது மலேசியா, நெகிரி செம்பிலான் மாநிலத்தின் செம்போல் மாவட்டத்தில் அமைந்து உள்ள ஒரு நகரம்; மற்றும் ஒரு முக்கிம். இந்த நகரம் 1980-ஆம் ஆண்டில் திட்டமிடப்பட்டு உருவாக்கப்பட்ட நகரமாகும்.

இந்த நகரத்தின் பழைய பெயர் **செர்த்திங்** (*Serting*). அதிகாரப்பூர்வமாக பண்டார் ஜெம்போல் என்று இந்த நகரம் அழைக்கப்பட்டாலும் இங்கு வாழும் மக்களில் பெரும்பாலோர் செர்த்திங் என்றே அழைக்கின்றனர்.

## பொது

செம்போல் மாவட்டத்தின் இரு முக்கிய நகரங்களில் செம்போல் நகரமும் ஒன்றாகும். மற்றொரு முக்கியமான நகரம் பகாவ். 

கோலாலம்பூர் பெருநகரில் இருந்து தெற்கே 137 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து கிழக்கே 70 கி.மீ. தொலைவிலும் அமைந்து உள்ளது. மிக அருகாமையில் உள்ள நகரம் பகாவ் நகரம். 21 கி.மீ. தொலைவில் அமைந்து உள்ளது. 

## போக்குவரத்து

* நெடுஞ்சாலை  (*Malaysia Federal Route 10*); செம்போல் நகரத்திற்கான முக்கிய சாலையாகும். இந்தச் சாலை பகாவ் நகரத்தின் வழியாக செம்போல் நகரத்தை அடைந்து பின்னர் பகாங் தெமர்லோ நகரத்தை அடைகிறது.
* பெரா நெடுஞ்சாலை (*Bera Highway*) ; செம்போல் பகுதியைக் கிழக்கு - மேற்குத் திசையாக வெட்டிச் செல்கிறது. இந்தச் சாலை செம்போல் நகரில் தொடங்கி, பின்னர் தெற்கு பகாங்கில் உள்ள பண்டார் துன் அப்துல் ரசாக் நகரத்திற்கு அருகே முடிவு அடைகிறது.
* நெடுஞ்சாலை  (*Malaysia Federal Route 13*); கோலா பிலா தொகுதியில் பகாவ் நகரத்தையும் சுவாசே நகரத்தையும் இணைக்கிறது. இந்த நெடுஞ்சாலைவழியாக செம்போல் நகரத்தை அடையலாம்.
* பகாவ் தொடருந்து நிலையம் தான், இந்த செம்போல் நகரத்திற்கும் செம்போல் மாவட்டத்திற்கும் சேவை செய்யும் முதன்மை தொடருந்து நிலையம் ஆகும்.

## செம்போல் தமிழ்ப்பள்ளிகள்

நெகிரி செம்பிலான், செம்போல் மாவட்டத்தின் செம்போல் நகரச் சுற்றுவட்டாரப் பகுதியில் **2** தமிழ்ப்பள்ளிகள் உள்ளன. **176** மாணவர்கள் பயில்கிறார்கள். **28** ஆசிரியர்கள் பணியாற்றுகிறார்கள். மலேசிய கல்வி அமைச்சு 2020 சனவரி மாதம் வெளியிட்ட புள்ளிவிவரங்கள்:  

## மேற்கோள்கள்

## மேலும் காண்க
* செம்போல் மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
துவா பறக்கும் தவளை

**துவா பறக்கும் தவளை** (*Tuwa flying frog*) (*ராகோபோரசு ஜார்ஜி*) என்பது இந்தோனேசியாவின் சுலவேசியில் உள்ள காணப்படும் அகணிய உயிரி. இது ராகோபோரிடே குடும்பத்தில் உள்ள ஒரு பறக்கும் தவளை சிற்றினம் ஆகும். இதன் வகை இடம் ("துவா, பலுதல், மேற்கு-மத்திய செலிப்ஸ்" ) கண்டுபிடிக்க முடியவில்லை என்றாலும் சமீபத்திய தகவல்களின் அடிப்படையில் தென்கிழக்கு சுலவேசிக்கு அப்பால் உள்ள படோன் ஆகும். *ராகோபோரசு ஜார்ஜி* சுமார் 800 அடிக்கும் கீழான தாழ் நிலக் காடுகளில் வாழ்கிறது. இந்த தவளைகள் மரங்களின் தண்டுகளில் நுரையுடன் கூடிய முட்டை இணைத்து வைக்கின்றன. ஒவ்வொரு பெண்ணும் 29 -108 முட்டைகளை வைக்கின்றன. நீருள்ள மரப்பொந்துகளுக்கு மேலே வைக்கப்படும் இந்த முட்டைகள் பொறித்து வெளியேறும் தலைப்பிரட்டை தண்ணீர் நிறைந்த இந்த குழிகளில் விழுகின்றன.

இந்தச் சிற்றினத்திற்கான குறிப்பிட்ட அச்சுறுத்தல்கள் எதுவும் தெரியவில்லை, ஆனால் இது வாழ்விட இழப்பால் எதிர்மறையாகப் பாதிக்கப்படுகிறது.

## மேற்கோள்கள்

பகுப்பு:அகணிய உயிரிகள்
பகுப்பு:ஊர்வன
திருநாவாய் தொடருந்து நிலையம்

**திருநாவாய் தொடருந்து நிலையம்** (*Tirunnavaya railway station*) என்பது கேரளத்தின் மலப்புரம், எடக்குளம்-திருநாவாயில் அமைந்துள்ள ஒரு தொடருந்து நிலையம் ஆகும். திருநாவாயாயின் நிலையக் குறியீடு TUA (குறியீடு:TUA). இது தென்னக இரயில்வேயின் பாலக்காடு தொடருந்து கோட்டத்தின் கீழ் வருகிறது. இது மலப்புறம் மாவட்டத்தில் மூன்றாவது பெரிய தொடருந்து நிலையம் ஆகும். இது கேரளத்தின் பழமையான தொடருந்து நிலையம் ஆகும். இது கேரளத்தின் மலப்புறம் மாவட்டத்தில் உள்ள திருநாவாய் மற்றும் புத்தனத்தாணி நகரங்களுக்கு பயன்படும் செய்யும் ஒரு முதன்மையான தொடருந்து நிலையம் ஆகும்.

## வரலாறு
கேரளத்தின் மலப்புறம் மாவட்டத்தில் திரூருக்குத் தெற்கே எட்டு கிமீ (5.0 மைல்) தொலைவில் அமைந்துள்ள திருநாவாய் ஒரு பிரபலமான சுற்றுலாத் தலமாகும். இந்த இடம் நிலா ஆற்றின் கரையில் அமைந்துள்ளது. திருநாவாய் ஊராட்சிக்கு உட்பட்ட எடகுளத்தில் திருநாவாய் தொடருந்து நிலையம் அமைந்துள்ளது. பல ஆண்டுகளுக்கு முன், எடக்குளம் ஊராட்சியில் மிகப்பெரிய வர்த்தக மையமாக இருந்தது. இந்த பகுதி விடுதலைப் போராட்டத்தின் போது மலபார் கலகத்தில் (1921) முக்கியப் பங்கு வகித்தது. போராட்டக்காரர்கள் அந்த இடத்தில் பிரித்தானியப் படைகளால் சிறையில் அடைக்கப்பட்டனர்.  கோழிக்கோட்டில் இருந்து எடகுளம் தொடருந்து நிலையத்திற்கு ஹெர்மன் குண்டர்ட் வந்தபோது, புழக்கால் முகமது என்பவர் அவரை மாட்டு வண்டியில் கொடகலுக்கு அழைத்து வந்தார். தவனூர் மணக்கால் வாசுதேவன் நம்பூதிரி மாவட்டக் குழு உறுப்பினராக இருந்தபோது, எடக்குளம் தொடருந்து நிலையத்துக்கு திருநாவய் எனப் பெயர் மாற்றப்பட்டது.
thumb|எடகுளம் தொடருந்து நிலையம்

## நிலையத்தைக் கடந்து செல்லும் தொடருந்துகள்
திருநாவாய் தொடருந்து நிலையம் வழியாக செல்லும் தொடருந்துகள்

* கண்ணனூர் விரைவு வண்டி, 
* ஆலப்புழா விரைவு வண்டி,
* கோயம்புத்தூர்-மங்கலூர் பயணிகள் வண்டி,
* மங்களூர்-கோயம்புத்தூர் அதிவிரைவு வண்டி. ,
* கண்ணூர்-கோயம்புத்தூர் பயணிகள் வண்டி

### சேவையளிக்கும் தொடருந்துகள்
திருநாவாய் தொடருந்து நிலையத்தில் நிற்கும் தொடருந்துகள்.

## பொருள் கொட்டகை
தென்னக இரயில்வே இந்த நிலையத்தில் சரக்குகளைக் கையாள கொட்டகையை அமைத்துள்ளது. இதனால் இங்கு அடிக்கடி சரக்கு தொடருந்துகள் நின்று சரக்குகளைக் கையாள்கிறது.

## அம்சங்கள்
திருநாவாய் தொடருந்து நிலையம் திரூர் தொடருந்து நிலையத்திற்கும் குட்டிபுரம் நிலையத்திற்கும் இடையில் அமைந்துள்ளது. இது கடல் மட்டத்திலிருந்து சுமார் ஆறு மீட்டர் உயரத்தில் உள்ளது. மின்மயமாக்கப்பட்ட பாதை கொண்ட இந்த நிலையத்தில் இரண்டு நடைமேடைகள் உள்ளன. இங்கு பதினான்கு தொடருந்துகள் நிற்கின்றன. இவற்றில் பெரும்பாலானவை பயணிகள் வண்டிகளாகும். இந்த தொடருந்தி நிலையமானது திருநாவாய நவாமுந்தன் கோயிலில் இருந்து இரண்டு கி.மீ. தொலைவில் அமைந்துள்ளது.
[thumb| [திருநாவாய் நவ முகுந்தன் கோயில்]]

## மேலும் பார்க்கவும்

* திரூர்
* மலப்புறம்
* மலப்புறம் மாவட்டம்
* திருநாவாய்
* புத்தனத்தாணி

## மேற்கோள்கள்

பகுப்பு:பாலக்காடு தொடருந்து கோட்டம்
பகுப்பு:மலப்புறம் மாவட்டத்திலுள்ள தொடருந்து நிலையங்கள்
பகுப்பு:கேரளத்திலுள்ள தொடருந்து நிலையங்கள்
மதுகா போர்டில்லோனி

***மதுகா போர்டில்லோனி***(Madhuca bourdillonii) என்பது **சப்போட்டாசி** குடும்பத்தில் உள்ள ஒரு வகை பூக்கும் தாவரமாகும். இது இந்தியாவில் உள்ள கேரளாவின் பாலக்காடு பகுதிகளில் மட்டுமே காணப்படுகிறது. இது 20 மீட்டர் உயரம் வரை வளரும் ஒரு பசுமையான மரமாகும்.  முற்றிலும் அழிந்துவிட்டதாக கருதப்பட்ட இந்த மரம் அதன் அசல் வசிப்பிடமான பாலக்காட்டிலிருந்து, 700 கி.மீ தொலைவில் உள்ள உத்தர கன்னடாவில் சமீபத்தில் கண்டுபிடிக்கப்பட்டது  . இந்த மரங்கள் முன்னதாக பழைய குகைகளிலும் காடுகளிலும் பதிவு செய்யப்பட்டுள்ளது. இதன் மூலம், பண்டைய காடுகள் மற்றும் முதன்மை காடுகளை பாதுகாப்பதன் மூலம் பல்வேறு தாவரங்களைப் பாதுகாக்க முடியும் என அறியலாம். 

## மேற்கோள்கள்

பகுப்பு:மரங்கள்
பகுப்பு:அருகிய இனங்கள்
பகுப்பு:இந்திய அகணிய உயிரிகள்
கே. சப்தங்கா

**கே. சப்தங்கா** (*K. Sapdanga*) இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டில் இவர் பிறந்தார். ஒரு பத்திரிகையாளராகவும் செயல்பட்டார். 2023 ஆம் ஆண்டு திசம்பர் மாதத்தில் அய்சுவால் வடக்கு 3 சட்டமன்றத் தொகுதியில் போட்டியிட்டு மிசோரம் சட்டமன்ற உறுப்பினராகத் தேர்ந்தெடுக்கப்பட்டார். முதலமைச்சராக இருந்த இலால்துகோமா தலைமையிலான இயோரம் மக்கள் இயக்கத்தின் கீழ் மிசோரம் மாநில அமைச்சரவையில் ஓர் அமைச்சராகப் பணியாற்றினார்.  உள்துறை, நகர்ப்புற மேம்பாடு & வறுமை ஒழிப்புத் துறை, பணியாளர் மற்றும் நிர்வாகச் சீர்திருத்தத் துறை மற்றும் பேரிடர் மேலாண்மை மற்றும் மறுவாழ்வுத் துறை ஆகிய துறைகள் இவருக்காக ஒதுக்கப்பட்டன.  இவர் இயோரம் மக்கள் இயக்கத்தின் செயல் தலைவராகவும் இயங்கினார்.

## தொழில்
கே. சப்தங்கா வாங்லைனி என்ற தின்சரியின் ஆசிரியர் மற்றும் வெளியீட்டாளர் என செயல்பட்டார்.  இது மிசோரமில் மிகப் பெரிய புழக்கத்தில் உள்ள ஒரு செய்தித்தாள் ஆகும். சோனெட்டு வடத் தொலைக்காட்சியின் இணை நிறுவனரும் ஆவார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:மிசோரம் அரசியல்வாதிகள்
பகுப்பு:பத்திரிகையாளர்கள்
சபினைட்டு

**சபினைட்டு** (*Sabinaite*)  என்பது ஓர் அரிய கார்பனேட்டு வகை கனிமமாகும். Zr2TiO4(CO3)4 என்ற மூலக்கூற்று வாய்பாட்டால் இது விவரிக்கப்படுகிறது. ஒற்றைச்சரிவச்சு படிகத் திட்டத்தில் சபினைட்டு படிகமாகிறது. துவாரங்களுக்குள் நிறமற்றது முதல் வெள்ளைப் பட்டகம் வரையிலான நிறத்தில் சபினைட்டு படிகமாகிறது. பொதுவாக தூள் பூச்சுகளாகவும் திரள்களாகவும் காணப்படுகிறது.  3.36 என்ற ஒப்படர்த்தியை கொண்டுள்ளது. பன்னாட்டு கனிமவியல் நிறுவனம் சபினைட்டை Sba என்ற குறியீட்டால் அடையாளப்படுத்துகிறது. 

கனடாவின் கியூபெக் மாகணத்திலுள்ள மாண்ட்ரியல் தீவில் பாறை இடுக்குகளில் உள்ள கார்பனலைட்டு தகட்டுப் பாறைகளிலும் செயிண்ட் இலேர் மலையின் களிமப் பாறைகளில் ஊடுருவியும் சபினைட்டு காணப்படுகிறது. 

முதன்முதலில் 1980 ஆம் ஆண்டு கனடாவின்  மாண்ட்ரியல்  தீவில் உள்ள கற்சுரங்கத்தில் கண்டறியப்பட்டது. 1930-2015 ஆம் ஆண்டுகள் காலத்தில் கனடாவின் புவியியல் ஆய்வில் பணிபுரிந்த கனிமவியலாளர் ஆன் சபீனா நினைவாக கனிமத்திற்கு சபினைட்டு என பெயரிடப்பட்டது.

பன்னாட்டு கனிமவியல் சங்கம் சபினைட்டு கனிமத்தை Sba என்ற குறியீட்டால் அடையாளப்படுத்துகிறது.

## மேற்கோள்கள்

*Mineral Handbook
*Data from Mindat 
*Webmineral data

பகுப்பு:கார்பனேட்டு கனிமங்கள்
பகுப்பு:சோடியம் கனிமங்கள்
பகுப்பு:சிர்க்கோனியம் கனிமங்கள்
பகுப்பு:தைட்டானியம் கனிமங்கள்
பகுப்பு:ஆக்சைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
சுசில் குமார் பட்டாச்சார்யா

**சுசில் குமார் பட்டாச்சார்யா** (*Sushil Kumar Bhattacharya*) (30 நவம்பர் 1921 - 28 திசம்பர் 1996) ஓர் இந்திய அரசியல்வாதி ஆவார். இவர் 1980-ஆம் ஆண்டில் இந்தியப் பொதுவுடமைக் கட்சியின் (மார்க்சிஸ்ட்) உறுப்பினராக மேற்கு வங்கத்தின் பர்த்வான் தொகுதியில் இருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.   

## மேற்கோள்கள்

## வெளி இணைப்புகள்

* லோக்சபா இணையதளத்தில் அதிகாரப்பூர்வ சுயசரிதை ஓவியம்

பகுப்பு:7வது மக்களவை உறுப்பினர்கள்
பகுப்பு:1996 இறப்புகள்
பகுப்பு:1921 பிறப்புகள்
பகுப்பு:மேற்கு வங்காள அரசியல்வாதிகள்
பகுப்பு:இந்தியப் பொதுவுடைமைக் கட்சி அரசியல்வாதிகள்
வைலத்தூர்

**வைலத்தூர்** (*Vailathur*) என்பது இந்தியாவின், கேரளத்தின், மலப்புறம் மாவட்டத்தில் உள்ள ஒரு நகரம் ஆகும். இது &nbsp;திரூரிலிருந்து மலப்புறம் செல்லும் வழியில் 4 கி.மீ. தொலைவில் அமைந்துள்ளது. இங்கிருந்து மேற்குப் பகுதியில் தனுருக்குச் செல்லும் சாலை உள்ளது. வலத்தூரானது தானூர் ஊராட்சி ஒன்றியத்துக்கு உட்பட்டது. 

## அமைவிடம்
இட்டிலக்கல் (அய்யய்யா சாலை வழியாக) (திருப்பும் இடம். நேரான சாலை தானூருக்கும் வலதுபுறம் திரும்பும் சாலை செம்மடத்துக்கும் செல்கிறது), வெள்ளச்சல், சூரங்கரா, புல்பரம்பா, தெய்யால, பாண்டிமுட்டம் வழியாகச் செல்லும்  தானுர் சாலை செம்மடத்துக்கும் எளிதான வழியாகும். இந்த வழியாக பேருந்துகள் உள்ளன. வெள்ளச்சல், சுரங்கரா, இட்டிலக்கல், தலக்கடத்தூர், கடுங்கத்துக்குண்டு, குட்டிப்பாலா, கரிங்கப்பாரா, தனலூர் ஆகியவை அருகிலுள்ள சில சிறிய நகரங்கள் ஆகும்.

## போக்குவரத்து
வையத்தூர் கிராமம் திரூர் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண்.66 திரூர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது.

* தொடருந்து நிலையம்: மலபார் பகுதியில் உள்ள முக்கிய தொடருந்து நிலையங்களில் ஒன்று திரூர் தொடருந்து நிலையம் ஆகும். மலப்புறம் மாவட்டத்தை நாட்டின் மற்ற பகுதிகளுடன் இணைக்கும் வகையில், ஏறக்குறைய அனைத்து தொடருந்துகளும் இங்கு நிற்கின்றன.
* அருகிலுள்ள வானூர்தி நிலையம்: கோழிக்கோடு பன்னாட்டு வானூர்தி நிலையம் சுமார் 45 கிலோமீட்டர் தொலைவில் உள்ளது.
* அருகிலுள்ள நகரங்கள்: திரூர், கோட்டக்கல்

## முக்கிய கல்வி நிறுவனங்கள்

# ஏஎம்எல்பி பள்ளி அத்தாணிக்கல், வைலத்தூர்
# எஸ்சி ஆங்கிலப் பள்ளி, வைலத்தூர்
# திப்யன் முன்பள்ளி, வைலத்தூர்
# ஏஎம்எல்பி பள்ளி, இட்டிலக்கல்

## பள்ளிவாசல்களும், கோயில்களும்

# ஜும்ஆ மசூதி, அத்தாணிக்கல்-தெய்யால வீதி, சிலாவில்
# நகர ஜும்ஆ மசூதி, வைலத்தூர்
# மசூதி அல் ஃபலாஹ், 
# மசூதி உஸ்மான் பின் அஃப்பான், கவனத்துச்சோலை
# கவனத்துச்சோழ தேவி கோவில், நவுசெரிபாடி
# மகாதேவர் கோவில், சிலாவில்

## மேற்கோள்கள்

பகுப்பு:Coordinates on Wikidata
பகுப்பு:மலப்புறம் மாவட்டத்தில் உள்ள ஊர்களும் நகரங்களும்
வி. ஏ. கே. ரங்கா ராவ்

**ராவு வெங்கட ஆனந்தகுமார கிருஷ்ண ரங்கா ராவ்**, ( *Ravu Venkata Anandakumara Krishna Ranga Rao* ) சுருக்கமாக **வி. ஏ. கே. ரங்கா ராவ்** என்றும் அழைக்கப்படும் இவர், ஓர் இந்திய இசை அறிஞரும், நடனக் கலைஞரும், திரைப்பட வரலாற்றாசிரியரும், புத்தக விமர்சகரும், கலை விமர்சகரும் மற்றும் பேச்சாளரும் ஆவார். இவர் இந்தியாவின் விசாகப்பட்டினத்திற்கு அருகிலுள்ள பொப்பிலியின் அரச குடும்பத்தின் வழித்தோன்றல் ஆவார். இவர் பொபிலி அரசர் மற்றும் பொப்பிலி ராணியின் தங்கையான சரசுவதி தேவியின் இளைய சகோதரரான ராவு ஜனார்த்தன கிருஷ்ண ரங்க ராவ் ஆகியோருக்கு பிறந்தார். இவரின் தந்தை சிக்கவரம் ஜமீந்தாராக இருந்தார்.

## பணிகள்
50க்கும் மேற்பட்ட இந்திய பாடகர்களின் முதல் பதிவுகளை இவர் வைத்திருக்கிறார். அவர்களில் கண்டசாலா, ஹேமந்தா முகர்ஜி, ம. ச. சுப்புலட்சுமி மற்றும் லதா மங்கேஷ்கர் ஆகியோர் அடங்குவர். இவரது சேகரிப்பில் 15 க்கும் மேற்பட்ட வெளிநாட்டு மொழிகளின் இசைத் தொகுப்பும் உள்ளது. அவற்றில் சில இலத்தீன், கிரேக்கம் மற்றும் உருசிய மொழி மற்றும் துளுவம் மற்றும் தோடா உட்பட 40 க்கும் மேற்பட்ட இந்திய மொழிகளும் உள்ளன. இவரது தொகுப்பில் இரவீந்திரநாத் தாகூர் போன்ற தலைசிறந்த ஆளுமைகளின் நாடகங்கள், உரைகள் மற்றும் பாராயணங்களும் அடங்கும்.

உலகிலேயே 78 ஆர்பிஎம் இசைத் தட்டுகளின் மிகப் பெரிய சேகரிப்பு கொண்டவராக அறியப்படுகிறார். லிம்கா சாதனைகள் புத்தகம் இவரது பதிவுகளின் எண்ணிக்கையை 53,000 என்று கூறுகிறது.

## மேற்கோள்கள்

## வெளி இணைப்புகள்
*Thehindu.com
*Interview with VAK Ranga Rao
*They record life
*Authority on arts
*Man of many facets

பகுப்பு:வாழும் மக்கள்
பகுப்பு:1938 பிறப்புகள்
பகுப்பு:இந்திய இசையியலாளர்கள்
சில்வானி சட்டமன்றத் தொகுதி

**சில்வானி சட்டமன்றத் தொகுதி** (*Silwani Assembly constituency*) மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளிள் ஒன்றாகும்.

இது சில்வானி ராய்சன் மாவட்டத்தின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2018

### 2023

## மேற்கோள்கள்

பகுப்பு:ராய்சேன் மாவட்டம்
பகுப்பு:மத்தியப் பிரதேச அரசியல்
பகுப்பு:மத்தியப் பிரதேச சட்டமன்றத் தொகுதிகள்
இலால்சந்தமா ரால்டே

**இலால்சந்தமா ரால்டே** (*Lalchhandama Ralte*) இந்தியாவைச் சேர்ந்த ஓர் அரசியல்வாதியாவார். மிசோரம் மாநிலத்தில்  மிசோ தேசிய முன்னணி கட்சியின் அரசியல்வாதியாக இவர் செயல்பட்டார். மிசோரம் சட்டமன்றத்தில் எதிர்க்கட்சித் தலைவராகவும், மிசோ தேசிய முன்னணி சட்டமன்றக் கட்சியின் தலைவராகவும் இருந்தார்.
## தொழில்
இலால்சந்தமா ரால்டே பள்ளிக் கல்வி, தொழிலாளர், வேலைவாய்ப்பு மற்றும் திறன் மேம்பாடு, தொழில்முனைவு மற்றும் அச்சிடுதல் மற்றும் எழுதுபொருள் துறைகள் ஆகியவற்றில் அமைச்சராகப் பணியாற்றினார்.   மூன்றாவது இயோரம்தங்கா அமைச்சகத்தின் கீழ் 2018 ஆம் ஆண்டு  முதல் 2023 ஆம் ஆண்டு வரை அமைச்சராக இருந்தார்

## கல்வி
இலால்சந்தமா ரால்டே 1998 ஆம் ஆண்டில் சில்லாங்கில் உள்ள வடகிழக்கு மலைப் பல்கலைக்கழகத்தில் தனது முதுநிலை  அரசியல் அறிவியலை படித்து முடித்தார்.

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:மிசோரம் அரசியல்வாதிகள்
பகுப்பு:மிசோரம் நபர்கள்
செனெகலியா அசக்

**** (தாவர வகைப்பாட்டியல்: *Senegalia asak*) என்பது  பபேசியக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 793 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “செனெகலியா” பேரினத்தில், 220 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2013 ஆம் ஆண்டு வெளிவந்துள்ளது. வடகிழக்கு ஆப்பிரிக்க நாடுகளின் அகணிய தாவரமாக இவ்வினம் உள்ளது. இந்நாடுகளின் பாரம்பரிய மருத்தவத்தில் பயனாகிறது. குறிப்பாக நீரிழிவு, இளைப்பு நோய், தீப்புண் போன்றவைகளுக்குப் பயன்படுகிறது.

## மேற்கோள்கள்

## இதையும் காணவும்
*மரங்களின் பட்டியல்
*மூலிகைப் பட்டியல் (தமிழ்நாடு)
**Senegalia asak* தாவரத்தின் கட்டற்ற படங்கள் உள்ள இணையப்பக்கம்

பகுப்பு:மரங்கள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
கல்யாண் சிங் தாக்கூர்

**கல்யாண் சிங் தாக்கூர்** (*Kalyan Singh Thakur*) என்பவர் ஓர் இந்திய அரசியல்வாதியும் மத்தியப் பிரதேச மேனாள் சட்டமன்ற உறுப்பினரும் ஆவார். இவர் பாரதிய ஜனதா கட்சியினை சேர்ந்தவர். தாக்கூர் குவாலியர் மாவட்டத்தில் உள்ள விதிசா தெற்கு சட்டமன்றத் தொகுதியிலிருந்து 2013ஆம் ஆண்டு நடைபெற்ற மத்தியப் பிரதேச சட்டமன்ற தேர்தலில் புத்னி மற்றும் விதிசா என இரு தொகுதிகளில் தேர்ந்தெடுக்கப்பட்ட சிவராஜ் சிங் சௌகான் விதிசா தொகுதியிலிருந்து பதவி விலகியதால் நடைபெற்ற இடைத்தேர்தலில் போட்டியிட்டு வெற்றிபெற்றார்.

## மேற்கோள்கள்

பகுப்பு:வாழும் மக்கள்
பகுப்பு:மத்தியப் பிரதேச அரசியல்வாதிகள்
பீக்கருவேல்

**** (தாவர வகைப்பாட்டியல்: *Vachellia farnesiana, வச்செலியா பார்னேசியானா*) என்பது  பபேசியக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 793 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “வச்செலியா” பேரினத்தில், 157 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1834 ஆம் ஆண்டு வெளிவந்துள்ளது. தென் அமெரிக்கா நாடுகளின் அகணிய தாவரமாக இவ்வினம் உள்ளது. இம்மரத்தின்  பட்டைகளில் இருந்தும், பழங்களில் இருந்தும், கருநிற நிறமி இதிலிருந்து வணிகத்திற்காக எடுக்கப்படுகிறது.

## மேற்கோள்கள்

## இதையும் காணவும்
*மரங்களின் பட்டியல்
*மூலிகைப் பட்டியல் (தமிழ்நாடு)

பகுப்பு:மரங்கள்
அம்பகாமம்

**அம்பகாமம்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது மாங்குளத்துக்கு வடகிழக்கே சுமார் 12 கிலோமீட்டர் தூரத்தில் அமைந்துள்ளது.

## பாடசாலைகள்
மு/அம்பகாமம் அரச தமிழ் கலவன் பாடசாலை

## கோவில்கள்
அம்பகாமம் மம்மில் பிள்ளியார் கோவில்

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
பத்ரி லால் யாதவ்

**பத்ரி லால் யாதவ்** (*Badri Lal Yadav*) இந்தியாவின் மத்தியப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராக 1993 மற்றும் 2003-இல் நடைபெற்ற மத்தியப் பிரதேச சட்டமன்றத் தேர்தலில் பயோரா தொகுதியில் போட்டியிட்டுத் தேர்ந்தெடுக்கப்பட்டார்.

## அரசியல் வாழ்க்கை
யாதவ் பாபுலால் கௌர் அரசாங்கத்தில் கவுர் அமைச்சரவையில் மாநில அமைச்சராகப் பணியாற்றினார்.

## மேற்கோள்கள்

பகுப்பு:மத்தியப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பி. இலால்சஞ்சோவா

**பி. இலால்சஞ்சோவா** (*B. Lalchhanzova*) இந்தியாவைச் சேர்ந்த ஓர் அரசியல்வாதியாவார். மிசோரம் மாநிலத்தைச் சேர்ந்த  இவர் தற்போது மிசோரம் அரசாங்கத்திற்கான உணவு,  குடிமைப் பொருள்கள் மற்றும் நுகர்வோர் விவகாரங்கள் துறை மற்றும் நில வருவாய் மற்றும் தீர்வுத் துறை அமைச்சராக உள்ளார்.

2023 ஆம் ஆண்டு நடைபெற்ற அய்சுவால் பொதுத் தேர்தலில் சோரம் மக்கள் இயக்கத்தின் வேட்பாளராக அய்சுவால் கிழக்கு 2 சட்டமன்றத் தொகுதியில் போட்டியிட்டு  மிசோரம் சட்டமன்றத்திற்குத் தேர்ந்தெடுக்கப்பட்டார். 1992 ஆம் ஆண்டில் நிறுவப்பட்ட,  நிலையான வளர்ச்சியில் பணியாற்றும் காட்-நெர்க் என்ற இலாப நோக்கற்ற அமைப்பின் நிறுவனர்  மற்றும் இயக்குநராகவும் உள்ளார். an NGO established in 1992 working on sustainable development.

## கல்வி
பி. இலால்சஞ்சோவா  2005 ஆம் ஆண்டில் மிசோரம் பல்கலைக்கழகத்தில் சமூகப் பணிகள் பாடத்தில் முதுகலைப் பட்டம் பெற்றார்.

## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:மிசோரம் அரசியல்வாதிகள்
பகுப்பு:மிசோரம் நபர்கள்
ஆன்த்ரெப்டெசு

***ஆன்த்ரெப்டெசு*** என்பது நெக்டரினிடே என்ற தேன்சிட்டுக் குடும்பத்தைச் சேர்ந்த பறவைப் பேரினமாகும்.

## சிற்றினங்கள்
இந்தப் பேரினத்தில் 15 சிற்றினங்கள் உள்ளன:

## மேற்கோள்கள்

## வெளி இணைப்புகள்
* 

பகுப்பு:பறவைப் பேரினங்கள்
பகுப்பு:தேன்சிட்டு
புள்ளி வால் சிட்டுப்பருந்து

**புள்ளி வால் சிட்டுப்பருந்து** (*Spot-tailed sparrowhawk*) அல்லது **புள்ளி வால் கோஷாக்** (*அக்சிபிட்டர் திரைனோடேடசு*) என்பது அசிபிட்ரிடே குடும்பத்தில் உள்ள கொன்றுண்ணிப் பறவை சிற்றினமாகும். இது இந்தோனேசியாவில் உள்ள சுலாவேசியில் மட்டுமே காணப்படும் அகணிய உயிரி. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்பு நிலக் காடுகள் ஆகும்.

## மேற்கோள்கள்



பகுப்பு:ஆசியக் கொன்றுண்ணிப் பறவைகள்
செம்போங்

**செம்போங்** (மலாய்; ஆங்கிலம்: *Chembong*; சீனம்: 钦邦) என்பது மலேசியா, நெகிரி செம்பிலான் மாநிலத்தின் ரெம்பாவ் மாவட்டத்தில் அமைந்து உள்ள ஒரு நகரம்; மற்றும் ஒரு முக்கிம். நெகிரி செம்பிலான் மாநிலத்தில் மட்டும், முக்கிம் என்பதை லுவாக் (*Luak*) என்று அழைக்கிறார்கள்.

நெகிரி செம்பிலான் மாநில சட்டமன்றத் தொகுதிக்கும் செம்பொங் என்றுதான் பெயர். செம்பொங்கில் மலாய் இனத்தவர் பெரும்பான்மையினர்; மற்றும் சீனர் மற்றும் இந்திய மக்கள் சிறுபான்மையினராக உள்ளனர். இங்கு ஏராளமான பள்ளிவாசல்கள் உள்ளன; மற்றும் ஸ்ரீ மகா மாரியம்மன் ஆலயம், ஸ்ரீ சுப்பிரமணியர் இந்து ஆலயங்களும் உள்ளன. தாமான் பாலோங் சாலைக்கு வடக்கே ஒரு சீன ஆக்கியான் மதத் தளமும் உள்ளது. 

## பொது

செம்பொங்கில்பெரும்பான்மையான மக்கள் விவசாயிகள், அரசு ஊழியர்கள் மற்றும் தொழிற்சாலை தொழிலாளர்கள் ஆகும். செப்டம்பர் 2019-இல், நெஸ்லே மலேசியா தனது மிலோ செம்போங் (*MILO Chembong*) தொழிற்சாலையின் விரிவாக்கத்தைத் தொடங்கி 1993-இல் செயல்படத் தொடங்கியது. இப்போது உலகின் மிகப்பெரிய மிலோ உற்பத்தித் தளமாகவும் விளங்குகிறது.

## செம்போங் தோட்ட உருமாற்றத் தமிழ்ப்பள்ளி

நெகிரி செம்பிலான்; ரெம்பாவ் மாவட்டத்தில் செம்போங் தோட்ட உருமாற்றத் தமிழ்ப்பள்ளி உள்ளது. 137 மாணவர்கள் பயில்கிறார்கள். 17 ஆசிரியர்கள் பணியாற்றுகிறார்கள். செம்போங் தோட்டத் தொழிலாளர்களின் பிள்ளைகள் கல்வி கற்பதற்காக 1938-இல் சி.ஏ. சோன்ஸ் எனும் ஆசிரியர் ஒருவரால் நிறுவப்பட்டது. தொடக்கத்தில் இந்தப் பள்ளி செம்போங் தோட்டத்தில் இருந்த வீடு ஒன்றில் தொடங்கப்பட்டது.

## மேற்கோள்கள்

## மேலும் காண்க
* ரெம்பாவ் மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
பினாங்கு இந்து அறநிலைய வாரியம்

**பினாங்கு இந்து அறநிலைய வாரியம்** (மலாய்: *Lembaga Wakaf Hindu Pulau Pinang *; ஆங்கிலம்: *Penang Hindu Endowments Board* (**PHEB**); என்பது மலேசியா, பினாங்கு மாநில அரசாங்கத்தின் ஒரு வாரியம் ஆகும். இந்த வாரியம் பினாங்கு மாநிலத்தின் இந்து சமய விவகாரங்களை நிர்வகிக்கிறது. இதன் நிர்வாகம் பினாங்கு மாநில அரசாங்கத்தின் கீழ் உள்ளது.

பினாங்கு இந்து அறநிலைய வாரியத்தின் ஆண்டு அறிக்கை மற்றும் நிதிநிலை அறிக்கைகள் மலேசிய ஒற்றுமைத் துறை அமைச்சரால் மலேசிய அமைச்சரவையின் வழியாக மலேசிய நாடாளுமன்றத்தில் சமர்ப்பிக்கப்படும்.

## பொது

தற்போது, பினாங்கு இந்து அறநிலைய வாரியம், அதன் இயக்குநர் ஆர். எஸ். என். ராயர் என்பவரால் வழிநடத்தப்படுகிறது  பினாங்கு இந்து அறநிலைய வாரியம் (PHEB) என்பது 1906-ஆம் ஆண்டு இந்து அறநிலையச் சட்டத்தில் பதிவு செய்யப்பட்டுள்ள ஒரு சட்டப்பூர்வ அமைப்பாகும்.

## வரலாறு

பினாங்கு தீவு இந்து அறநிலைய வாரியம்; 1906-இல் இந்து அறநிலையச் சட்டம் 1906-இன் கீழ் நிறுவப்பட்டது. இந்துக்களின் நலன்களைப் பாதுகாப்பதற்காக பினாங்கு மாநிலத்தில் பிரித்தானிய மலாயா காலனித்துவவாதிகளால் இந்தச் சட்டம் கொண்டுவரப்பட்டது.

## பங்கு

பினாங்கில் உள்ள இந்து சமூகத்தின் நலனுக்காக நிலம், கட்டிடங்கள், வீடுகள், கல்லறைகள், கோயில்கள் மற்றும் நிதிகள் போன்ற கொடைகளை நிர்வகிப்பதற்கு இந்த வாரியம் பொறுப்பு வகிக்கிறது.

## மேற்கோள்கள்

## வெளி இணைப்புகள்

பகுப்பு:மலேசிய அமைச்சுகள்
பகுப்பு:மலேசிய இந்தியர்கள்
பகுப்பு:பினாங்கு அரசு
நரேந்திர குமார் சுப்பா

**நரேந்திர குமார் சுப்பா** (*Narendra Kumar Subba*)  இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தைச் சேர்ந்த இவர் பாரதிய சனதா கட்சியின் உறுப்பினராக சிக்கிம் மாநில அரசியலில் ஈடுபட்டார்.  சிக்கிம் சனநாயக முன்னணியின் வேட்பாளராக 2014 மற்றும் 2019 ஆம் ஆண்டுகளில் நடைபெற்ற சிக்கிம் சட்டமன்றத் தேர்தலில் மணிபோங் தெண்டம் தொகுதியில் இருந்து தேர்ந்தெடுக்கப்பட்டார்.  ஆனால் பின்னர் இவர் பாரதிய சனதா கட்சியில் சேர்ந்தார்.  2014 முதல் 2019 ஆம் ஆண்டு வரை பவன் சாம்லிங்ஙின் ஐந்தாவது அமைச்சகத்தில் நகர்ப்புற வளர்ச்சி, வீட்டுவசதி, உணவு, குடிமைப் பொருள்கள் மற்றும் நுகர்வோர் விவகாரங்கள் துறை அமைச்சராகப் பணியாற்றினார்.

1992 ஆம் ஆண்டில் மகாராட்டிர மாநிலம் பர்பானி நகரத்தில் உள்ள மராத்வாடா வேளாண் பல்கலைக்கழகத்தின் கீழ் இயங்கும் பர்பானி வேளாண் தொழில்நுட்பக் கல்லூரியில் உணவு அறிவியல் பாடத்தில் இளநிலை தொழில்நுட்பப் பட்டம் பெற்றிருந்தார்.

## மேற்கோள்கள்

பகுப்பு:சிக்கிம் அரசியல்வாதிகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
கர்மா டாப்தென்

**கர்மா டாப்தென்** (*Karma Topden*) இந்தியாவைச் சேர்ந்த ஓர் அரசியல்வாதியாவார்.  1941 ஆம் ஆண்டில் இவர் பிறந்தார். சிக்கிம்  மாநிலத்தைச் சேர்ந்த இவர் இந்திய தேசிய காங்கிரசு கட்சியின் உறுப்பினராக சிக்கிம் மாநில அரசியலில் ஈடுபட்டார்.

சிக்கிம் சட்டமன்றத்தின் மூத்த உறுப்பினராக இருந்த மார்தம் டாப்தெனின்  மகனாக கர்மா டாப்தென் பிறந்தார்.  டார்ச்சிலிங் நகரத்தில்  உள்ள செயின்ட் இயோசப் பள்ளியில் பயின்றார் ('நார்த்பாயிண்ட்டு') பின்னர் இங்கிலாந்தில் உள்ள மான்செசுடர் பல்கலைக்கழகத்தில் பட்டம் பெற்றார்.  சிக்கிமில் ஒரு காவல்துறை  அதிகாரியாக தனது வாழ்க்கையைத் தொடங்கினார், பின்னர் அப்போதைய ஆட்சியாளர் அலுவலகத்தில் நிர்வாக அதிகாரியாக ஆனார். 1975  ஆம் ஆண்டில்  சிக்கிம் இந்தியாவின் மாநிலமாக மாறிய பிறகு, இவர் இந்திய நிர்வாக சேவையில் சேர்க்கப்பட்டார்.

1988-1993 மற்றும் 1994-2000 ஆண்டுகளில்  இரண்டு முறை இந்திய நாடாளுமன்றத்தின் மேல் சபையான மாநிலங்களவைக்கு  தேர்ந்தெடுக்கப்படும் வரை டாப்தென் சிக்கிம் அரசாங்கத்தில் பல்வேறு மூத்த பதவிகளை வகித்தார். பின்னர் மங்கோலியாவுக்கான இந்திய தூதராக இரண்டு ஆண்டுகள் நியமிக்கப்பட்டார். 

2018 ஆம் ஆண்டு ஆகத்து மாதம் 4 ஆம் தேதியன்று தன்னுடைய 77 ஆவது வயதில் இவர் காலமானார். 

## மேற்கோள்கள்


பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:சிக்கிம் அரசியல்வாதிகள்
பகுப்பு:2018 இறப்புகள்
பகுப்பு:1941 பிறப்புகள்
சுலாவெசி வைரி

**சுலாவெசி வைரி** (*Sulawesi goshawk-Accipiter griseiceps*) என்பது பாறுக்குடும்ப கொன்றுண்ணிப் பறவை சிற்றினமாகும். இது இந்தோனேசியாவின் சுலாவெசியில் மட்டுமே காணப்படும் அகணிய உயிரி. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்




பகுப்பு:ஆசியக் கொன்றுண்ணிப் பறவைகள்
பகுப்பு:சுலாவெசி
அமேசான் ஆற்று இறால்

**மேக்ரோபிராக்கியம் அமேசோனிகம்** (*Macrobrachium amazonicum*) என்பது **அமேசான் ஆற்று இறால்** என்று பொதுவாக அழைக்கப்படுகிறது. இது பேலிமோனிடே நன்னீர் இறாலின் பொருளாதார முக்கியத்துவம் வாய்ந்த சிற்றினமாகும். இது தென் அமெரிக்காவின் வெப்பமண்டல மற்றும் மிதவெப்பமண்டல பகுதிகள் முழுவதும் காணப்படுகிறது.

## விளக்கம்
*மேக்ரோபிராக்கியம் அமேசோனிகம்* சுமார்  நீளம் வரை வளரக்கூடியது. இதன் எடை 30 கிராம் வரை இருக்கும். ஆண் இறால் பெண் இறாலை விடப் பெரியது.

ஆண் இறால் நான்கு தனித்தனி புறத் தோற்றுருவில் காணப்படுகின்றன. முதலாவது ஒளி ஊடுருவக்கூடிய கால்களைக் கொண்ட மிகச்சிறிய பச்சை நிற சாயலுடையது. இரண்டாவது சிறிய, இலவங்கப்பட்டை நிற நகத்தில், பச்சை நிறம் அதிகமாகக் கொண்டது. ஆனால் கால் பகுதிகளில் பல பழுப்பு நிறப் புள்ளிகள் இருப்பதால் இவை பழுப்பு நிறமாக இருக்கும். மூன்றாவது மற்றும் நான்காவது பச்சை 1 மற்றும் பச்சை 2 எனப் பெயரிடப்பட்ட இரண்டு பெரிய உருத்தோற்றமுடைய இறால்கள் ஆகும்.  இவற்றின் இரண்டாவது இணை இடுக்கி கால்கள் மிகப் பெரியது. பாசி பச்சை நிறத்தில்  இவை காணப்படும். இந்த இரண்டாவது மார்புக் கால்கள் உடலை விட நீளமானது. *[[மேக்ரோபிராக்கியம் ரோசென்பெர்கி|மேக்ரோபிராக்கியம் ரோசன்பெர்கி]]* என்ற மாபெரும் ஆற்று இறால்களிலும் இதே போன்ற உருவ மாறுபாடுகள் காணப்படுகின்றன.

## பரவல்
*மேக்ரோபிராக்கியம் அமேசோனிகம்* கயானா, சுரினாம், பிரெஞ்சு கயானா, பிரேசில், கொலம்பியா, வெனிசுலா, பெரு, எக்குவடோர், பொலிவியா, பராகுவே மற்றும் அர்ஜென்டினா ஆகிய நாடுகளில் காணப்படுகிறது. ஒரினோகோ, அமேசான், அரகுவாயா-டோகாண்டின் சு, சாவோ பிரான்சிசுகோ மற்றும் லா பிளாட்டா போன்ற அனைத்து முக்கிய கிழக்கு தென் அமெரிக்க ஆற்றுப் படுகைகளிலும் இது காணப்படுகிறது. சாவோ பிரான்சிசுகோ ஆற்றுப் படுகையில் இது அறிமுகப்படுத்தப்பட்ட இனமாக இருந்தாலும், கடந்த தசாப்தங்களில் பரவலாகிவிட்டது.

## பொருளாதார முக்கியத்துவம்
மீன்வளத்தில் *மே. அமேசோனிகத்தின்* உற்பத்தி இன்னும் சிறியதாக இருந்தாலும், இந்த சிற்றினம் பிரேசிலின் நன்னீர் இறால் அறுவடையின் பெரும்பகுதியைக் கொண்டுள்ளது. பிரேசிலின் மாநிலங்களான பாரா மற்றும் அமேசோனாசுசின் பல பாரம்பரிய அமேசானிய சமூகங்களுக்கு இது ஒரு முக்கிய உணவு ஆதாரமாகும். மேலும் இது பொதுவாக மக்களால் உட்கொள்ளப்படுகிறது. வடகிழக்கு பிரேசிலின் சாவோ பிரான்சிசிசுகோ ஆற்றில், உள்ளூர் நீர்த்தேக்கங்களில் வளர்க்கப்படும் மீன்களுக்கு உணவு ஆதாரமாக 1939ஆம் ஆண்டு அறிமுகப்படுத்தப்பட்டது. இந்த அறிமுகத்தினால் பூர்வீக இனங்களில் ஏற்பட்டுள்ள தாக்கம் இன்னும் அறியப்படவில்லை

## மேற்கோள்கள்

## வெளி இணைப்புகள்
* 
* 

பகுப்பு:மேக்ரோபிராக்கியம்
பகுப்பு:கணுக்காலிகள்
அடவி பாபிராஜு

**அடவி பாபிராஜு** ( *Adivi Baapiraju* ) (1895-1952) இந்தியாவைச் சேர்ந்த பல்துறை அறிஞராவார். இவர் தெலுங்கு மொழி புதின ஆசிரியர், நாடக ஆசிரியர், ஓவியர், கலை இயக்குநர் மற்றும் தெலுங்கு நாடகம் மற்றும் தெலுங்குத் திரைப்படத்துறையில் தனது படைப்புகளுக்காக அறியப்பட்ட காலனித்துவ எதிர்ப்பு தேசியவாதியுமாவார். *கோனகன்னா ரெட்டி*, *நாராயண ராவ்* மற்றும் *ஹிமாபிந்து* போன்ற இலக்கியப் படைப்புகளுக்காக இவர் அறியப்படுகிறார்.

## வாழ்க்கை
பாபிராஜு ஆந்திராவின் மேற்கு கோதாவரி மாவட்டத்தில் பீமவரம் அருகே உள்ள சாரேபல்லே என்ற ஊரில் 1895 ஆம் ஆண்டு அக்டோபர் 8 ஆம் தேதி பிறந்தார். ஆரம்பக் கல்வியை பீமவரத்திலும், உயர்கல்வியை நரசாபுரம் மற்றும் ராஜமகேந்திரவரத்திலும் பயின்றார். இவர் அஜந்தா குகைகள், அம்பி போன்ற நாடு முழுவதும் உள்ள சுற்றுலாத் தலங்களுக்குச் சென்று பார்வையிட்டார். இதனால் கலை மற்றும் ஓவியங்களில் இவருக்கு ஆர்வம் வளர்ந்தது. பிபின் சந்திர பால் போன்றவர்களால் ஈர்க்கப்பட்டு, பாபிராஜு 1921 இல் ஒத்துழையாமை இயக்கத்தில் பங்கேற்று 1922 இல் சுமார் ஓராண்டு சிறையில் இருந்தார். சிறையில் இருந்த அனுபவங்களை இவர் தனது "தொல்கரி" புத்தகத்தில் எழுதினார். விடுதலையான பிறகு பாபிராஜு சென்னை சட்டக் கல்லூரியில் சேர்ந்தார். பீமவரத்தில் ஓராண்டு வழக்கறிஞர் தொழில் செய்து பின்னர் அதை கைவிட்டார்.
[thumb|220x220px| [விசாகப்பட்டினம் ஆர்.கே கடற்கரைச் சாலையில் உள்ள அடவி பாபிராஜு சிலை]]
பாபிராஜு மச்சிலிப்பட்டிணத்தின் ஜடேய கலாசாலையின் முதல்வராக சிறிது காலம் பணியாற்றினார். 1934 இல் இவர் கலை இயக்குநராக தெலுங்குத் திரையுலகில் நுழைவதற்காக அந்த வேலையை விட்டுவிட்டார். *துருவ விஜயம்*, *மீராபாய்*, *அனுசூயா* ஆகிய படங்களை இயக்கினார். 1943 முதல் 1946 வரை ஐதராபாத்தில் இருந்து வெளியான *மிஜான்* என்ற தெலுங்கு நாளிதழை பாபிராஜு திருத்தி வெளியிட்டார். பாபிராஜு நூற்றுக்கும் மேற்பட்ட கதைகள் எழுதியுள்ளார். விசுவநாத சத்யநாராயணனின் *கிணேரசனி படாலு*, *நந்தூரியின் என்கிபடாலு* போன்ற படைப்புகளுக்கு ஓவியங்களை வரைந்துள்ளார் .

## இறப்பு
பாபிராஜு, 1952 இல் இறந்தார்.

## மேற்கோள்கள்

பகுப்பு:மேற்குக் கோதாவரி மாவட்ட மக்கள்
பகுப்பு:தெலுங்கு எழுத்தாளர்கள்
பகுப்பு:1952 இறப்புகள்
பகுப்பு:1895 பிறப்புகள்
ஐன்சுடைனியம் ஆக்சிகுளோரைடு

**ஐன்சுடைனியம் ஆக்சிகுளோரைடு** (*Einsteinium oxychloride*) என்பது EsClO என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ஐன்சுடைனியம், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
ஐன்சுடைனியம் ஆக்சைடுடன் ஐதரசன் குளோரைடும் நீரும் கலந்த வாயுக் கலவையைச் சேர்த்து 500 பாகை செல்சியசு வெப்பநிலைக்கு 20 நிமிடங்களுக்குச் சூடுபடுத்தினால் ஐன்சுடைனியம் ஆக்சிகுளோரைடு உருவாகிறது.

## மேற்கோள்கள்

பகுப்பு:ஐன்சுடைனியம் சேர்மங்கள்
பகுப்பு:ஆக்சி குளோரைடுகள்
பகுப்பு:குளோரின் சேர்மங்கள்
பகுப்பு:ஆக்சிசன் சேர்மங்கள்
மதுகா டிப்ளோசுதெமோன்

***மதுகா டிப்ளோசுதெமோன்*** (*Madhuca diplostemon*) என்பது சப்போட்டாசி குடும்பத்தில் உள்ள ஒரு வகை பூக்கும் தாவரமாகும்,  இந்தியாவின் மேற்குத் தொடர்ச்சி மலையில் மட்டுமெ காணப்பட்ட இதன் அசல் மாதிரிகள் 1835 இல் சேகரிக்கப்பட்டுள்ளன. அதன் பின்பு எங்குமே பதிவு செய்யப்படாததால்,அழிந்துவிட்டதாகக் கருதப்பட்டது.

2020 ஆம் ஆண்டில் கேரளாவின் திருவனந்தபுரத்தில் இயங்கி வரும்,  ஜவஹர்லால் நேரு வெப்பமண்டல தாவரவியல் பூங்காவின் ஷைலஜா குமாரி என்ற ஆராய்ச்சியாளர் அவரது, பிஎச்டி படிப்பின் ஒரு பகுதியாக பல்வேறு தாவர மாதிரிகளை அவரது குழுவினருடன் ஆராயும் போது, கொல்லம் மாவட்டம் , பரவூர் கூனாவில் உள்ள அயலவல்லி சிவன் கோயில் குகையில், 180 ஆண்டுகளுக்குப் பிறகு அழிந்துவிட்டதாகக் கருதப்பட்ட இம்மரம் முதிர்ந்த நிலையில் கண்டறிந்துள்ளனர். உள்ளூரில்,  அத்திமரம் என்று அறியப்பட்ட இம்மரம் கொல்லம் மாவட்டத்தில் உள்ள மற்ற கோவில்களில் (காவுகளில்) நடத்தப்பட்ட கணக்கெடுப்பில் வேறு எங்கும் காணப்படவில்லை. எனவே பன்னாட்டு இயற்கைப் பாதுகாப்புச் சங்கம் இதனை 'முக்கிய அருகி வரும்'  இனம் என வகைப்படுத்தியுள்ளது.
thumb| இலை

## மேற்கோள்கள்

பகுப்பு:அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:இந்திய அகணிய உயிரிகள்
செங்காவ்

**செங்காவ்** (மலாய்; ஆங்கிலம்: *Chengkau*; சீனம்: 正高) என்பது மலேசியா, நெகிரி செம்பிலான் மாநிலத்தின் ரெம்பாவ் மாவட்டத்தில் அமைந்து உள்ள ஒரு நகரம்; மற்றும் ஒரு முக்கிம் ஆகும். நெகிரி செம்பிலான் மாநிலத்தில் முக்கிம் என்பதை லுவாக் (*Luak*) என்று அழைக்கிறார்கள்.

தொடக்கக் காலத்தில், செங்காவ் நகரம் பழைய தொடருந்து நிலையத்திற்கு அருகில் கட்டப்பட்டது. அந்த தொடருந்து நிலையக் கட்டிடம் இன்னும் உள்ளது. 

பின்னர் காலத்தில் செங்காவ் நகரம் சிரம்பான் - தம்பின் சாலைக்கு அருகில் மாற்றப்பட்டது. 1980-களில், செங்காவ் நகரத்தில் பாதி நகரம் தீக்கிறையானது. அதன் பின்னர் செங்காவ் நகரம் மிகவும் நவீன கட்டமைப்புகளுடன் மீண்டும் அதே இடத்தில் நிர்மாணிக்கப்பட்டது.

## பொது

2010-இல் செங்காவ் நகரத்தில் புதிய மேம்பாலம் கட்டப்பட்டது. செங்காவ் நகரம் புலாவ் மாம்பட் எனும் சிறுநகரத்தையும் மற்றும் அஸ்தானா ராஜா அரண்மனை வளாகத்தையும் இணைக்கும் நகரமாக விளங்குகிறது.

## மேற்கோள்கள்

## மேலும் காண்க
* ரெம்பாவ் மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
சுவாசே

**சுவாசே** (மலாய்; ஆங்கிலம்: *Juasseh*; சீனம்: 尤阿塞) என்பது மலேசியா, நெகிரி செம்பிலான் மாநிலத்தின் கோலா பிலா மாவட்டத்தில் அமைந்து உள்ள ஒரு நகரம்; மற்றும் ஒரு முக்கிம் ஆகும். நெகிரி செம்பிலான் மாநிலத்தில் முக்கிம் என்பதை லுவாக் (*Luak*) என்று அழைக்கிறார்கள்.

நெகிரி செம்பிலான் மாநிலத்தின் தலைநகரான சிரம்பான் நகரத்தில் இருந்து சுவாசே நகரம் ஏறக்குறைய 48 கி.மீ.; மலேசியாவின் தலைநகரான கோலாலம்பூர் மாநகரத்தில் இருந்து 114 கி.மீ.; தொலைவில் உள்ளது.

## பொது

சுவாசே எனும் பெயரில் சுவாசே சட்டமன்ற தொகுதியும் உள்ளது. 1986-ஆம் ஆண்டில் இருந்து நெகிரி செம்பிலான் மாநில சட்டமன்றத்தில் பிரதிநிதிக்கப்படுகிறது.

2023-ஆம் ஆண்டு நெகிரி செம்பிலான் மாநில தேர்தலில் பாரிசான் நேசனல் கூட்டணியைச் சேர்ந்த பீபி சர்லிசா முகமது காலித் என்பவர் 4,549 வாக்குகள் பெற்று 78 வாக்குகள் அறுதிப் பெரும்பான்மையில் வெற்றி பெற்றார்.

## மேற்கோள்கள்

## மேலும் காண்க
* கோலா பிலா மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
கேரள வருவாய் கோட்டங்களின் பட்டியல்

கேரள மாநிலமானது 14 மாவட்டங்கள், 27 வருவாய் கோட்டங்கள், 78 வட்டங்களைக் கொண்டுள்ளது. ஒவ்வொரு வருவாய் கோட்டத்திற்கும் ஒரு வருவாய் கோட்டாட்சியர் தலைமை தாங்குகிறார். அவர் துணைக் கோட்ட மாஜிஸ்திரேட் மற்றும் முதுநிலை கண்காணிப்பாளரின் உதவியாளர் பொறுப்புகளையும் வகிக்கிறார். 
thumb|கேரளத்தின் நிர்வாக வரைபடம்

## காசர்கோடு மாவட்டம்

* **காசர்கோடு கோட்டம்:** மஞ்சேஸ்வரம் (தலைமை அலுவலகம்: உப்பளா ), காசர்கோடு
* **கண்ணங்காடு கோட்டம்:** வெள்ளரிக்குண்டு, ஹோஸ்துர்க் (தலைமையகம்: காஞ்ஞங்காடு )

## கண்ணூர் மாவட்டம்

* **தளிபரம்பா கோட்டம்:** பையனூர், தளிப்பறம்பா, கண்ணூர்
* **தலச்சேரி கோட்டம்:** தலச்சேரி, இரிட்டி

## வயநாடு மாவட்டம்

* **மானந்தவாடி கோட்டம்:** மானந்தவாடி, சுல்தான் பத்தேரி, வைத்திரி (தலைமையகம்: கல்பற்றா )

## கோழிக்கோடு மாவட்டம்

* **வடகரை கோட்டம்.:** வடகரை, கொயிலாண்டி
* **கோழிக்கோடு கோட்டம்:** தாமரைச்சேரி, கோழிக்கோடு

## மலப்புரம் மாவட்டம்

* **பெரிந்தல்மன்னா கோட்டம்:** நிலம்பூர், ஏறநாடு (தலைமையகம்: மஞ்சேரி ), பெரிந்தல்மண்ணை
* **திரூர் கோட்டம்:** கொண்டோட்டி, திரூரங்காடி, திரூர், பொன்னானி

## பாலக்காடு மாவட்டம்

* **ஒற்றப்பாலம் கோட்டம்:** பட்டாம்பி, ஒற்றப்பாலம், மண்ணார்க்காடு, அட்டப்பாடி (தலைமையகம்: அகலி )
* **பாலக்காடு கோட்டம்:** பாலக்காடு, சிற்றூர், ஆலத்தூர்

## திருச்சூர் மாவட்டம்

* **திருச்சூர் கோட்டம்:** தலப்பிள்ளி (தலைமையகம்: வடக்காஞ்சேரி ), குன்னங்குளம், சாவக்காடு, திருச்சூர்
* **இரிஞ்சாலக்குடா கோட்டம்:** கொடுங்கல்லூர், முகுந்தபுரம் (தலைமையகம்: இரிஞ்ஞாலகுடா ), சாலக்குடி

## எர்ணாகுளம் மாவட்டம்

* **எர்ணாகுளம் கோட்டம்:** கணயனூர் (தலைமை அலுவலகம்: எர்ணாகுளம் ), கொச்சி (தலைமையகம்: கோட்டைக் கொச்சி ), வடக்கு பறவூர், ஆலுவா
* **மூவாட்டுப்புழா கோட்டம்:** கோதமங்கலம், மூவாற்றுப்புழை, குன்னத்துநாடு (தலைமையகம்: பெரும்பாவூர் )

## இடுக்கி மாவட்டம்

* **தேவிகுளம் கோட்டம்:** பீர்மேடு, உடும்பன்சோலை (தலைமையகம்: நெடுங்கண்டம் ), தேவிகுளம்
* **இடுக்கி கோட்டம்:** இடுக்கி (தலைமையகம்: பைனாவு ), தொடுபுழா

## கோட்டயம் மாவட்டம்

* **கோட்டயம் கோட்டம்:** சங்கனாச்சேரி, கோட்டயம், கஞ்சிரப்பள்ளி
* **பாளை கோட்டம்:** மீனச்சில் (தலைமையகம்: பளை ), வைக்கம்

## ஆலப்புழா மாவட்டம்

* **செங்கனூர் கோட்டம்:** செங்கன்னூர், மாவேலிக்கரா, கார்த்திகப்பள்ளி ( ஹரிப்பாடு தலைமையகம்)
* **ஆலப்புழா கோட்டம்:** குட்டநாடு (தலைமையகம்: மங்கொம்பு ), அம்பலப்புழா (தலைமையகம்: ஆலப்புழா ), சேர்த்தலை

## பத்தனம்திட்டா மாவட்டம்

* **அடூர் கோட்டம்:** அடூர், கோன்னி, கோழஞ்சேரி (தலைமையகம்: பத்தனம்திட்டா )
* **திருவல்லா கோட்டம்:** ரன்னி, மல்லப்பள்ளி, திருவல்லா

## கொல்லம் மாவட்டம்

* **கொல்லம் கோட்டம்:** கொல்லம், குன்னத்தூர் (தலைமையகம்: சாஸ்தாங்கோட்டை ), கருநாகப்பள்ளி
* **புனலூர் கோட்டம்:** புனலூர், பத்தனாபுரம், கொட்டாரக்கரை

## திருவனந்தபுரம் மாவட்டம்

* **திருவனந்தபுரம் கோட்டம்:** திருவனந்தபுரம், சிராயின்கீழ் (தலைமை அலுவலகம்: ஆற்றிங்கல் ), வர்க்கலை, நெய்யாற்றிங்கரை
* **நெடுமங்காடு கோட்டம்:** காட்டாக்கடை, நெடுமங்காடு

## மேற்கோள்கள்

* 
## வெளி இணைப்புகள்
* Revenue Department

பகுப்பு:கேரளம் தொடர்புடைய பட்டியல்கள்